<classify> Azam FC ilitolewa katika michuano wa Kombe la Shirikisho Afrika na Esperance ya Tunisia kwa jumla ya mabao 4-2 hivi karibuni, baada ya mchezo wa kwanza kufunga 2-1 na ule wa ugenini kufungwa 3-0 na kuzima ndoto zao za kutinga hatua ya makundi.Sasa inasubiri kukabiliana na Mwadui FC katika mchezo wa FA utakaochezwa kesho Shinyanga na mchezo wa ligi dhidi ya Majimaji utakaochezwa Aprili 27, mwaka huu.Akizungumza juzi, Hall alisema aliwasihi wachezaji wake kuangalia mbele na kupambana ili ikiwezekana kushinda makombe mawili ya ligi na FA, kujiweka pazuri kwa kushiriki michezo ya kimataifa mwakani.Nimewaambia lazima tujipange vema kwa michuano miwili hiyo tuliyobakiwa nayo, kwa sababu tunataka kujaribu kushinda makombe yote hayo tuliyobakiwa nayo jambo ambalo tunaweza, tumebakiwa na mechi nane hivyo tunatakiwa kuhakikisha tunashinda mechi zote, alisema.Alisema jambo zuri zaidi ni kuona kuwa baadhi ya waliokuwa majeruhi akiwemo Kipre Tchetche, Paschal Wawa, na Jean Mugiraneza wanarejea kikosini lakini bado wataendelea kumkosaa Kapombe ambaye ni majeruhi.Azam FC ilitarajiwa kuwasili nchini jana alasiri na kupitiliza moja kwa moja mkoani Mwanza kwa ndege kupumzika na kuwafuata Mwadui tayari kwa mchezo huo wa nusu fainali.  <topic>: michezo 